ผมมึนหัวทุกวัน ความดันผมปกติดีครับ
สวัสดีค่ะ อาการมึนหัวเวียนหัวเกิดขึ้นได้ หากมีความผิดปกติที่สมอง ตา หู ระบบประสาทส่วนปลายที่ทำหน้าที่รับรู้ตำแหน่งของร่างกาย ระบบโลหิต พักผ่อนน้อย หรือเครียด อาการร่วมแตกต่างกันตามสาเหตุ เช่น โลหิตจางมักพบว่าเหนื่อย เพลีย เวียนหัว ความดันโลหิตสูงอาจมีอาการมึนหัว ปวดท้ายทอยในบางรายหรือไม่มีอาการเลย น้ำในหูไม่เท่ากันพบว่ารู้สึกโคลงเคลง เวียนหัว แต่ไม่มีแขนและขาอ่อนแรงแพทย์จะวินิจฉัยโดยการสอบถามอาการป่วย ตรวจร่างกาย ตรวจทางระบบประสาทเบื้องต้น ตรวจเสริม เช่น ตรวจเลือด เบื้องต้น แนะนำให้นอนพักผ่อนอย่างเพียงพอ หลีกเลี่ยงการดื่มแอลกอฮล์ สูบุหรี่ กำจัดความเครียด ทานอาหารที่มีประโยชน์ ตรวจสายตา หากอาการไม่ดีขึ้น คลื่นไส้ อาเจียน แขนหรือขาอ่อนแรง ควรรีบพบแพทย์ค่ะ ขอให้อาการดีขึ้นค่ะ